CELEX: 32012D0243(01)
Language: ro
Date: 2012-03-08 00:00:00
Title: 2012/243/UE: Decizia Consiliului din 8 martie 2012 privind încheierea Memorandumului de cooperare dintre Uniunea Europeană și Organizația Aviației Civile Internaționale de instituire a unui cadru de cooperare consolidată, și de stabilire a demersurilor procedurale conexe

8.5.2012   
            
            
               RO
            
            
               Jurnalul Oficial al Uniunii Europene
            
            
               L 121/16
            
         DECIZIA CONSILIULUI
   din 8 martie 2012
   privind încheierea Memorandumului de cooperare dintre Uniunea Europeană și Organizația Aviației Civile Internaționale de instituire a unui cadru de cooperare consolidată, și de stabilire a demersurilor procedurale conexe
   (2012/243/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (6) litera (a), articolul 218 alineatul (7) și articolul 218 alineatul (8) primul paragraf,
   având în vedere propunerea Comisiei Europene,
   având în vedere aprobarea Parlamentului European,
   întrucât:
   
               (1)
            
            
               Comisia a negociat un Memorandum de cooperare între Uniunea Europeană și Organizația Aviației Civile Internaționale de instituire a unui cadru de cooperare consolidată (denumit în continuare „memorandumul de cooperare”), în conformitate cu mandatul adoptat de Consiliu la 17 decembrie 2009, prin care Comisia era autorizată să înceapă negocierile.
            
         
               (2)
            
            
               Memorandumul de cooperare a fost semnat în numele Uniunii la 4 mai 2011 și se aplică provizoriu, de la data respectivă, sub rezerva eventualei sale încheieri la o dată ulterioară.
            
         
               (3)
            
            
               Memorandumului de cooperare ar trebui să fie încheiat în numele Uniunii.
            
         
               (4)
            
            
               Este necesar să se stabilească demersuri procedurale pentru participarea Uniunii la comitetul mixt instituit prin memorandumul de cooperare, pentru soluționarea diferendelor, adoptarea anexelor suplimentare, precum și amendamentul la anexele memorandumului,
            
         ADOPTĂ PREZENTA DECIZIE:
   Articolul 1
   Memorandumul de cooperare dintre Uniunea Europeană și Organizația Aviației Civile Internaționale de instituire a unui cadru de cooperare consolidată se aprobă în numele Uniunii (1).
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să facă notificarea prevăzută la punctul 9.2 din memorandumul de cooperare.
   Articolul 3
   Consiliul stabilește poziția care trebuie adoptată de Uniune în cadrul comitetului mixt instituit în baza punctului 7.1 din memorandumul de cooperare (denumit în continuare „comitetul mixt”), cu privire la adoptarea noilor anexe la memorandum și a amendamentelor la acesta, astfel cum se prevede la punctul 7.3 litera (c) din memorandum.
   Articolul 4
   (1)   După consultarea comitetului special desemnat de Consiliu și ținând seama în întregime de avizul acestuia, Comisia stabilește poziția care trebuie adoptată de Uniune în cadrul comitetului mixt, inclusiv în ceea ce privește deciziile prevăzute la punctul 7.3 literele (a), (b) și (c) din memorandumul de cooperare cu privire la mecanismele de cooperare, și deciziile prevăzute la punctul 7.3 literele (d) și (e) din memorandumul de cooperare.
   (2)   După consultarea comitetului special prevăzut la alineatul (1), Comisia poate să ia toate măsurile corespunzătoare în temeiul punctelor 4 și 5 din memorandumul de cooperare.
   (3)   Uniunea este reprezentată în cadrul comitetului mixt de către Comisie, asistată de reprezentanții statelor membre.
   (4)   Comisia reprezintă Uniunea la consultările care au loc în temeiul punctului 8 din memorandumul de cooperare.
   Articolul 5
   Prezenta decizie intră în vigoare la data adoptării.
   
      Adoptată la Bruxelles, 8 martie 2012.
      
         
            Pentru Consiliu
         
         
            Președintele
         
         M. BØDSKOV
      
   
   
      (1)  Memorandumul de cooperare a fost publicat în JO L 232, 9.9.2011, p. 2 împreună cu decizia privind semnarea.